Disse skal styre Norge sammen med Erna Solberg

Her er samtlige medlemmer av Erna Solbergs nye regjering.

15. okt. 2013 16:15 Sist oppdatert 16. oktober 2013

Erna Solberg presenterte sin regjering på en pressekonferanse i Stortinget onsdag.

Klokken 12.00 skal Solberg møte Kongen i statsråd og presentere sin første regjering.

Solbergs regjering vil bestå av 18 statsråder, inkludert Erna Solberg selv, hvorav Høyre får 11 ministerposter og Frp får 7.

Regjeringen opprettholder kjønnsbalansen: 9 statsråder er kvinner og 9 statsråder er menn.

I tillegg til statsminister Erna Solberg, skal disse være statsråder:

FINANSMINISTER: Frp-leder Siv Jensen. Åserud, Lise

Finansminister: Siv JensenIkke uventet kaprer Frp-leder Siv Jensen finansministerposten.

Siv Jensen har vært Fremskrittspartiets leder siden 2006.

UTENRIKSMINISTER: Høyres Børge Brende. Hellstrøm Ulf

Utenriksminister: Børge BrendeErna Solberg henter hjem Høyres Børge Brende til utenriksministerposten.

Børge Brende er en av Høyres mest erfarne politikere, og var både miljøvernminister og næringsminister i Kjell Magne Bondeviks andre regjering.

I 2007 ble han utpekt som direktør i Verdens økonomiske forum i Genève. I 2009 kom han imidlertid tilbake til Norge igjen, for å bli generalsekretær i Norges Røde Kors. Dette er den samme jobben som Jonas Gahr Støre (Ap) hadde før han ble utenriksminister i 2005.

KUNNSKAPSMINISTER: Torbjørn Røe Isaksen (35). Aas, Erlend

Kunnskapsminister: Torbjørn Røe-IsaksenTorbjørn Røe Isaksen fra Høyre blir kunnskapsminister og regjeringens yngste statsråd. Lærersønnen fra Porsgrunn får dermed ansvar for et viktig satsingsområde for Erna Solberg.

35-åringen har sittet som vararepresentant på Stortinget fra 2005, og var toppkandidat for Høyres stortingsliste til valget i 2009. Han har sittet i arbeids— og sosialkomiteen på Stortinget.

HELSEMINISTER: Bent Høie, 2. nestleder i Høyre. Aas, Erlend

Helse— og omsorgsminister: Bent HøieVår neste helse- og omsorgsminister heter Bent Høie.

Rogalendingen har ledet Helse- og omsorgskomiteen for Høyre på Stortinget siden 2009. I debatter internt i partiet har Høie tilhørt dem som har gått inn for en restriktiv linje i spørsmål om bioteknologi og abort.

I 2010 ble Høie valgt til 2. nestleder i Høyre, og han var leder for partiets programkomité før årets stortingsvalg.

JUSTISMINISTER: Anders Anundsen (37). OLAV OLSEN,Kam:1

Justis— og beredskapsminister: Anders AnundsenFrps Anders Anundsen blir justis- og beredskapsminister.

Anundsen har vært stortingsrepresentant for Vestfold Frp siden 2005, og er mest kjent for å ha ledet Stortingets kontroll- og konstitusjonskomité siden 2009.

FORSVARSMINISTER: Høyres Ine Marie Eriksen Søreide (37) Kallestad, Gorm

Forsvarsminister: Ine Marie Eriksen SøreideHøyres Ine Marie Eriksen Søreide har vært innvalgt på Stortinget fra Oslo siden 2005 og vært leder i Stortingets utenriks— og forsvarskomité fra 2009-2013.

Fra 2005-2009 var hun leder i Stortingets kirke-, utdannings- og forskningskomite.

Ine Marie Eriksen Søreide er gift med Øystein Eriksen Søreide, som tirsdag ble utnevnt til Oslos nye sosialbyråd.

KOMMUNAL- OG MODERNISERINGSMINISTER: Jan Tore Sanner, nestleder i Høyre. Grøtt, Vegard

Kommunal— og moderniseringsminister: Jan Tore SannerAftenposten meldte mandag kveld at Høyres nestleder Jan Tore Sanner blir statsråd for et nytt superdepartement: Porteføljen til dagens Fornyings- og administrasjonsdepartement legges under Kommunaldepartementet, som Erna Solberg vil kalle Kommunal- og moderniseringsdepartementet.

Sanner vil bli sjef over et enormt saksfelt: Statens arbeidsgiveransvar, IKT, fornying, bygg, sikkerhet og sikkerhetstjenester skal inn i det nye departementet.

SAMFERDSELSMINISTER: Frps nestleder, Ketil Solvik-Olsen. Hommedal, Marit

Samferdselsminister: Ketil Solvik-OlsenFrps nestleder, Ketil Solvik-Olsen blir ny samferdselsminister.

Solvik-Olsen ble i mai i år valgt til andre nestleder i Fremskrittspartiet. Han har vært Frps finanspolitiske talsmann.

Han har sittet på Stortinget siden 2005 som representant for Rogaland, og kommer fra Time i Rogaland.

I 2005-2011 satt han i energi— og miljøkomiteen, mens han i perioden 2011-2013 var medlem i finanskomiteen, der han ble valgt som første nestleder i 2011. Han tok ikke gjenvalg til Stortinget ved høstens valg.

LANDBRUKSMINISTER: Sylvi Listhaug (Frp) Solum, Stian Lysberg

Landbruksminister: Sylvi ListhaugSylvi Listhaug fra Frp blir landbruksminister.

Listhaug har vært byråd for velferd og sosiale tjenester i Oslo siden 2006, og har bakgrunn blant annet som rådgiver for Fremskrittspartiets stortingsgruppe og sitter nå i partiets sentralstyre.

Hun har til nå vært ansatt i PR-byrået First House.

ARBEIDS- OG SOSIALMINISTER: Robert Eriksson fra Frp. Frp

Arbeids— og sosialminister: Robert ErikssonNorges nye arbeids- og sosialminister heter Robert Eriksson og er fra Fremskrittspartiet.

Han er fra Nord-Trøndelag, men røk ut av Stortinget ved valget i høst. Da var han medlem av arbeids- og sosialkomitéen.

Eriksson er utdannet bedriftsøkonom, og var daglig leder av Vesta Salgsenter i Levanger før han ble innvalgt på Stortinget i 2005.

OLJE- OG ENERGIMINISTER: Tord Lien fra Frp. Falch, Knut/NTB scanpix

Olje— og energiminister: Tord LienTord Lien fra Frp blir Norges nye olje- og energiminister.

Den nylige avgåtte stortingsrepresentanten fra Sør-Trøndelag takket nei til renominasjon til ny stortingsperiode i vinter. Han er i dag direktør for samfunn og informasjon i Trønder-Energi.

BARNE- OG LIKESTILLINGSMINISTER: Solveig Horne (Frp) Frp

Barne-, likestillings— og inkluderingsminister: Solveig HorneFrps Solveig Horne blir ny barne-, likestillings- og inkluderingsminister. Det er fortsatt uklart om dette blir navnet på det nye departementet.

Horne var vararepresentant til Stortinget i perioden 2001-2005, og fast møtende representant fra 2005.

I forrige periode har hun vært 1. nestleder i familie- og kulturkomiteen.

Hun har sittet i Sola kommunestyre, i Rogaland fylkesting og vært leder av Rogaland Frp.

KULTURMINISTER: Høyres Thorild Widwey. SVEIN ERIK FURULUND

Kultur— og kirkeminister: Thorhild WidweyHøyres Thorhild Widvey (57) blir Erna Solbergs nye kulturminister.

Widwey (57) var olje- og energiminister i Bondeviks andre regjering fra 2004-2005.

Hun har vært medlem av Høyres sentralstyre siden 2008, og er en av Solbergs fortrolige.

57-åringen har hatt en rekke styreverv i næringslivet, og hatt engasjement innen idrett, blant annet Tromsø 2018.

FISKERIMINISTER: Elisabeth Aspaker fra Høyre. HØYRE

Fiskeriminister: Elisabeth AspakerHøyre-kvinnen Elisabeth Aspaker (51) blir ny fiskeriminister.

Ifølge NRK blir fiskeri— og kystdepartementet lagt ned som et eget departement, men den nye fiskeriministeren flyttes til Næringsdepartementet.

Fra 2005 til 2009 var hun medlem av Justiskomiteen på Stortinget, mens hun i forrige stortingsperiode representerte Høyre i Kirke-, utdannings- og forskningskomiteen. De siste årene har Aspaker vært en profilert skolepolitiker for Høyre.

På slutten av 1980-tallet jobbet hun som personlig sekretær i Justis- og politidepartementet. Aspaker var politisk rådgiver Utdannings- og forskningsdepartementet fra 2001 til 2004. Fra 2004 til 2005 var hun statssekretær under daværende helseminister Ansgar Gabrielsen (H).

NÆRINGSMINISTER: Monica Mæland. Aas, Erlend

Næringsminister: Monica MælandHøyre-politiker blir Monica Mæland Erna Solbergs nye næringsminister.

Mæland (45) har vært byrådsleder i Bergen siden 2003. Hun er utdannet jurist og er opprinnelig fra Arendal.

STATSRÅD VED STATSMINISTERENS KONTOR: Vidar Helgesen fra Høyre. SCANPIX

Statsråd ved Statsministernes kontor: Vidar HelgesenVidar Helgesen (44) fra Høyre skal inn på Statsministerens kontor (SMK) som statsråd. Han vil også få et ansvar for EØS-avtalen og Norges forhold til EU.

Helgesen var statssekretær i Utenriksdepartementet under Kjell Magne Bondeviks (KrF) andre regjering, fra 2001 til 2005.

Siden 2005 har han vært generalsekretær i Det internasjonale institutt for demokrati og valgassistanse (IDEA).

Tine-Sundtoft-UpmVS7ROF5.jpg Vest-Agder fylkeskommune

Klima— og miljøvernminister: Tine SundtoftTine Sundtoft blir klima- og miljøvernminister.

Hun var regiondirektør i NHO i Agder 1995–2005 og er fylkesrådmann i Vest-Agder fylkeskommune fra høsten 2005. Hun var generalsekretær i Unge Høyre tidlig på 90-tallet, og hun har vært politisk rådgiver for Høyres stortingsgruppe.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding